SJK pääsee suoraan Eurolopputurnauksen finaaliin, jossa ratkaistaan suomalaisjoukkueiden viimeinen europaikka kaudelle 2025.
Kaksiosaisen finaalin ratkaiseva jälkimmäinen peli on kotiottelu, ja se pelataan 2.11. klo 14:30 OmaSp Stadionilla. Finaalien ensimmäinen osa pelataan keskiviikkona 30.10. vieraskentällä. Vastustajana finaaleissa on joku nelikosta FC Haka, VPS, FC Inter ja IF Gnistan. Liput finaalipeliin ovat tulleet myyntiin, ja kausikortti oikeuttaa tietenkin sisäänpääsyyn otteluun.
Liput ennakkoon 25 €, ovelta 28 €. Liput tulevat myyntiin perjantaina 7.6.2024 klo 10:00 Tiketissä osoitteessa https://www.tiketti.fi/tapahtuma/100630
{"fi":"Liput ennakkoon 25 €, ovelta 28 €. Liput tulevat myyntiin perjantaina 7.6.2024 klo 10:00 Tiketissä osoitteessa https://www.tiketti.fi/tapahtuma/100630","sv":"","en":""}
Antti Autio Kalevan Navetassa 25.10.2024
Antti Autio on yksi Suomen rakastetuimmista uuden polven laulaja-lauluntekijöistä. Autio soittaa yhtyeensä kanssa raikkaaseen ja vahvaan laululyriikkaan sekä polveilevaan kitarointiin pohjautuvaa suomenkielistä musiikkia. Voimakkaat ja vilpittömät kappaleet kaipuusta ja rakkaudesta ovat lumonneet kuulijat ympäri Suomen. Ahkerasti keikkailevan artistin intensiiviset ja tunnelmalliset konsertit ovatkin useasti myyneet loppuun. Autiolla on poikkeuksellinen kyky vangita kuuntelija tilaan, jossa ajantaju sumenee. Aution kehutut pitkäsoitot Minä tuon mukanani sateet (2017), Pihalla tuulee taas (2019) ja Kaikki talot huojuu (2022) ovat vakiinnuttaneet artistin aseman Suomen musiikkikentällä. Autiolla on hurmaava taito onnistua maalaamaan esiin kuulijoiden tunteita hienovaraisen lohdullisesti. Pehmeyden ja tunnelmallisuuden sidosaineena toimii häkellyttävä intensiivisen rohkea voima ja määrätietoisuus. Ensisilmäyksellä anti voi vaikuttaa kepeän helpolta, mutta kun tarkemmin kuuntelee, etenkin lyyrinen ilmaisu on täynnä painavaa kuultavaa. Liput ennakkoon 25 €, ovelta 28 €. Tapahtuman järjestää Seinäjoen Elävän musiikin yhdistys Selmu ry. Liput tulevat myyntiin perjantaina 7.6.2024 klo 10:00 Tiketissä osoitteessa https://www.tiketti.fi/tapahtuma/100630 Ikärajaton Ovet 19:00 Showtime 20:00 Tapahtumassa on seisomakatsomo
Koskuen koulun joulumarkkinat la 30.11. klo 10-14
Pysäköinti koulun taakse ja viereisen leirintäalueen pihaan.
Koskuen koulun vanhempaintoimikunta järjestää joulumarkkinat lauantaina 30.11. klo 10-14. Myyntipaikkoja sekä sisällä että ulkona. Myynnissä mm. käsitöitä, riisipuuroa ja leivonnaisia. Tervetuloa myymään tuotteitasi! Myyntipaikka sisällä 15€, ulkona 10€. Varaukset 23.11. mennessä osoitteeseen mervi.ranta@kurikka.fi.
Timo Nevalan valokuvanäyttely Jurvan kirjastossa
Suljin silmän, kuvan näin -valokuvanäyttely 2024 on esillä Jurvan kirjastossa marraskuun loppuun saakka Kuvaajana Timo Nevala Kuvat on otettu Kiuruveden Iskelmäviikon tapahtumissa vuosina 2008 – 2011. Kuvia ei ole rajattu uudelleen eikä värejä ole korjattu. Hetki on tallennettu juuri sillä hetkellä, juuri sillä valotuksella ja juuri sillä tunnelmalla kuin mitä se oli. Nämä 19 kuvaa on valittu lähes 14000 kuvan joukosta. Toivottavasti pidät kuvista.
[{"name":"Perinteiset pyhäinpäivän soitot 2-11-2024 Karijoella.pdf","url":"https://dsre702v2imo2.cloudfront.net/event-images/34oce8m2hisd3m_Perinteiset pyhäinpäivän soitot 2-11-2024 Karijoella.pdf"}]
Perinteiset Pyhäinpäivä Soitot Karijoella
Perinteiset jo vuodesta 1958 järjestetyt Pyhäinpäivä Soitot Karijoen koululla Pappilankuja 2, 64350 Karijoki Esiintymässä: Jari Viitaniemi ja ystävät Seppo Kuoppamäki Susanna Leppänen Roikastajat Kari Koivunen Vuoden 2025 Speliyhtye Tervetuloa! Karijoen Nuorisoseura
[{"name":"Jouluikkunan avaus.pdf","url":"https://dsre702v2imo2.cloudfront.net/event-images/1ivcp28m2h3unh2_Jouluikkunan avaus.pdf"},{"name":"Jouluikkunan avaus.jpg","url":"https://dsre702v2imo2.cloudfront.net/event-images/y6osr8m2h3unqt_Jouluikkunan avaus.jpg"}]
Kylän joulutunnelmaa aloitetaan klo 13 ja jouluvieraina ovat mm Aito Petteri-poro sekä joulupukki! Perälän ryhmiksen lapset sekä koululaiset ovat askarrelleet poroja ym ikkunalle esille. Joulumyyjillä myynnissä mm kauralyhteitä, käsitöitä ja Teuva-seuran Kotiseutukirjat, Paikalla on tuttuja sekä uusia myyjiä. Kyläyhdistyksen kioskissa jälleen suosittua kurkkusalaattia sekä lämmintä juomaa. Täältä löydät herkut kaffipöytähän ja lahjat pukinkonttihin! Tervetuloa!
Juha Lagström ja auttavat kädet -konsertti Teatteri Hysteriassa ke 4.12.24.
Juha Lagström ja auttavat kädet -konsertti
Teatteri Hysteria, Seuralantie 25, 60220 Seinäjoki
JUHA LAGSTRÖM JA AUTTAVAT KÄDET -KONSERTTI Juha Lagström ja auttavat kädet -yhtye soittavat Teatteri Hysterian konsertissa Lagströmin soolotuotantoa ja lisäksi myös joitakin Elonkerjuu-yhtyeen lauluja. Juha Lagströmin musiikkia voisi kutsua raa’aksi iskelmäksi. Kepeän musiikillisen muodon kontrastina on usein kipeähköt aiheet, kuten esimerkiksi päihde- ja mielenterveysongelmat. Lagström taustoittaa konsertissa lauluja omakohtaisilla kertomuksilla. Konsertissa yleisön kanssa tunnelmoidaan lämminhenkisesti musiikin kautta arkojenkin aiheiden parissa. Kokoonpanossa soittavat Juha Lagströmin lisäksi kitaristit Tuomo Unkuri ja Matti Oja. Konsertin kesto on noin 1 h 45min väliajalla. Ravintola Verstaan kahvila ja baari ovat konsertin yhteydessä avoinna. Liput: 26€/hlö Osta liput: https://hysteria.fi/konsertit/
valonpiiri_tapahtuma (1200 x 628 px) (1140 x 400 px).jpg
Piiri, TN-Rakennus, Piirintie 1, 60220 Seinäjoki.
VALON PIIRI LA 2.11.24 KLO 12-20 Koko perheen valotapahtuma Piirillä. Tapahtuma on maksuton. TN-RAKENNUKSEN VALOTAPAHTUMA, 2. KERROS Tervetuloa kanssamme viettämään tunnelmallista pyhäinpäivän viikonloppua Piirille. Marraskuisen viikonlopun aikana herätämme Piirin TN-rakennuksen (vanha keittiö-rakennus) eloon valolla ja toivolla, Piirin historiaa kunnioittaen. Piirin toimijat ovat rakentaneet TN-rakennuksen kakkoskerroksen eri huoneisiin tunnelmallisia huoneita, joissa voi ihastella, tutkia ja seikkailla erilaisissa tunnelmissa. Valaistettu kierros on suunniteltu koko perheelle ja sieltä löytyy ihasteltavaa niin perheen pienimmille kuin aikuisillekin. TN-rakennuksessa palvelee myös Steiner-koulun kahvila. TN-rakennus eli keittiörakennus on ensimmäistä kertaa avoinna yleisölle. TN-rakennuksen kolmannessa kerroksessa voit käydä katsomassa toimistotiloja yrityksellesi tai yhteisöllesi. Huom! Rakennus ei ole esteetön. Alhaalla on tilaa jättää lastenvaunut alakertaan ja portaita pitkin pääsee 2. kerrokseen. TN-rakennuksen valotapahtumassa mukana: LoonaKeramik, Teatteri Hysteria, Piirin lapset, Piirin perinneyhdistys, Steiner-koulu, Steiner-päiväkoti Pajulintu, Pistetehdas, EiLi, Piirin hyvinvointitoimijoiden verkosto, Pajkka, Seinäjoen seurakunta ja monia muita. Sairaalamuseo on valaistu tapahtuman kunniaksi. MUISTOJEN POLKU, TN-RAKENNUKSEN EDESSÄ OLEVA POLKU Osallistu kanssamme muistojen polun toteuttamiseen. Tule mukaan sytyttämään kynttilä rakkaan ihmisen muistolle. Valaistaan yhdessä viikonloppuna Piirin TN-rakennuksen polku rakkaiden ihmisten muistojen poluksi. Ota mukaan oma kynttilä, jonka voit jättää Piirin muistojen polulle. Vietetään yhdessä kaunis ja tunnelmallinen pyhäinpäivän viikonloppu Piirillä. Lisätietoja: piirille.fi Tapahtuma on osa Piirin perinneyhdistyksen ylläpitämää Piiri yhteinen ympäristömme -hanketta, joka on saanut rahoituksen maaseuturahasto Liiveriltä.
LA 26.10.2024 HERKKUBRUNSSI Se, kun aamupala ei riitä ja lounas tuntuu liian kaukaiselta! Jos ruokaromantiikka on sinulle pyhä asia, niin tervetuloa brunssitaivaaseen! Tämä brunssi ei tunne sääliä nälkää kohtaan! Lautanen täynnä meheviä BBQ possua, Mac’n cheeseä, grilliperunoita, nakkeja ja lihapullia – siinä kohtaa jälkiruokatori on vain bonus! ”Pitääkö brunssissa syödä niin paljon, että tekee mieli torkkua?” – vastaus on KYLLÄ. Herkkubrunssi on paikka, jossa kalorit juhlivat ja haarukat ovat ainoa jumppa, mitä tarvitset. Pöytä varaukseen ja haarukka valmiiksi – nähdään lauantaina 26.10., missä lautaselle kertyy herkkua toisensa jälkeen! _____________________________ LA 26.10.2024 HERKKUBRUNSSI (22€/28€) Tarjolla mm. -Härkää jaloviinakastikkeessa -BBQ-possua -Wingsejä -Lihapullia -Nakkeja -Mac'n cheese -Sipulirenkaita -Suolaisia piirakoita -Grilliperunoita -Ranskalaisia -Caesarsalaatti -Kanapastasalaatti -Perunasalaatti -Jälkiruokatori -Ja paljon muuta! _____________________________ JUOMATARJOUKSET BRUNSSIN YHTEYDESSÄ: Sielukas talon valkoviini… Holy Smoke WHITE - Chardonnay 19,00€ (norm. 39,50€) 75cl, Mendosa, Argentina 13% Lasillinen kuohuvaa… Holy Smoke Prosecco 3,00€ (norm. 9,00€) 12cl, Italia, 11%, vegan friendly Brunssin juomatarjoukset voimassa 1.6.2025 asti. _____________________________ TULEVAT BRUNSSIT: 2.11. Välimerellinen brunssi 9.11. Meat Lovers Brunch 16.11. BBQ Brunch ___________________________________ Ja muista! Holy Smoke ja pöytävaraus ovat kuin pippuri ja suola - ne täydentävät toisiaan täydellisesti! PÖYTÄVARAUKSET: Laita meille meiliä osoitteeseen myynti@holysmoke.fi tai pirauta meille +358 44 2354113, niin järjestetään teille varaus kuntoon! Voit varata pöydän myös lomakkeella: bit.ly/holysmokeyhteydenotto Facebook kaverit & instagram seuraajat: 22€/hlö, norm. 28€/hlö. HUOM! Tarjoushinta vain Facebook ja Instagram -seuraajille, joten muista mainita asiasta kassalla tilatessasi. Pienet lapset 1,5€/ per ikävuosi. Brunssi tarjolla klo 11:30-14:00. Lauantaisin menun annokset ovat tilattavissa klo 12:00 jälkeen. Eikä tässä vielä kaikki. Normaalihintaisesta brunssista saat leiman LOUNASPASSIIN. Keräämällä 10 leimaa, saat 20€ arvoisen etusetelin Holy Smokeen! Passin saat veloituksetta kassalta. Lue lisää: https://www.holysmoke.fi/brunssi Holy Smoken löydät: https://www.facebook.com/HolySmokeBGC https://www.instagram.com/holysmoke.seinajoki #holysmokeseinäjoki #BBQbrunch #HyväRuoka #Grilliherkut #HolySmokeBrunssi #LauantaiHerkuttelu #HolySmokenBrunch #Tuppuarpoo #NauruRaikaa #visitseinäjoki #visitlakeus #seinäjoenkeskustassatapahtuu #tuepaikallista #Brunssi
Teehuone kulttuuri Cha&Cafe, Alajärvi, valokuvanäyttely missä voit käydä katsomassa Jani Ojalan valokuvia sekä sisustusta. Näyttelyssä on kuvattu eläimiä ja maisemia ympäri järviseutua mutta myös Norjan suunnasta. Tervetuloa!
Yökirjasto 25.10. klo 18.00-21.00 Kauhajoen kaupunginkirjastossa. Ohjelma: Kerää toimintapisteistä leimat passiin ja osallistu arvontaan. Kiskasta herkkuja pikkurahalla. Vieraana Jonathan Timonen! Teemana dinosaurukset ja musiikki. Voit pukeutua teeman mukaisesti. Tapahtuman järjestää: Kauhajoen kaupungin nuorisopalvelut ja Kauhajoen kaupunginkirjasto Mukana myös useita yhteistyökumppaneita. Tutustu tapahtumaan Facebookissa: Yökirjasto pe 25.10. klo 18-21 | Facebook
Nalletohtori Nurmon kirjaston satutuokiossa
Nalletohtori Nurmon kirjaston satutuokiossa perjantaina 25.10. klo 10–12 Nalletohtorin vastaanotto on avoinna perjantaina 25.10. klo 10–12. Jokainen lapsi voi tuoda yhden pehmolelun Nalletohtorin tutkittavaksi. Jokainen tutkittava nalle/pehmolelu saa mukaansa myös oman neuvolakortin. Tapahtumassa luetaan myös aiheeseen liittyvä satu. Lämpimästi tervetuloa!
ANI saapuu esiintymään Alajärven Monitoimihalliin maksuttomalle keikalle la 30.11. klo 19.00
ANI@Alajärven Monitoimihalli ANI saapuu esiintymään Alajärven Monitoimihalliin maksuttomalle keikalle. La 30.11. Showtime klo 19.00, ovet auki 18.00 Alajärven Monitoimihalli, Urheilutie 2 Vapaa pääsy, seisomapaikat, ikärajaton ja päihteetön ANI on popin uusi tähti! Ani:n lavapreesens, äänenkäyttö, sanoitukset ja tarttuvat melodiat ovat luoneet hänestä yhden tämän hetken mielenkiintoisimmista pop-lupauksista. Artistin musiikissa suomalainen sielunmaisema ja poeettisuus yhdistyvät nuorekkaaseen soundiin ja huippuluokan tuotantoon. Laulaja-lauluntekijän osuutta tuotannossa on kuultu lukuisilla kultaa ja platinaa striimanneilla kappaleilla, joilla esiintyy muun muassa JVG, BESS, BEHM sekä Evelina. ANIn luovuus ja lahjakkuus on huomioitu myös kriitikoiden toimesta Emma-ehdokkuuksilla: 2022 Vuoden musiikintekijä ja 2023 Vuoden pop! ANI julkaisi 2023 elokuussa kultaa striimanneen albumin “Virgin”, joka summaa laulajan taitoa pop-hookkien pioneerina. Vuosi 2024 starttasi odotetulla singlejulkaisulla Jos puhutaan totta, joka ilmiöityi Tiktokissa jo ennen julkaisua. Huhtikuun lopussa ilmestynyt Odota sua jatkoi menestyksen kaavaa ja nousi Jos puhutaan totta -singlen tapaan suoraan Spotifyn virallisen top-listan kärkisijalle, tuoretta biisiä on kuunneltu lähes 10 miljoonaa kertaa. Tämän vuoden puolella artistilta on ilmestynyt myös yhteisjulkaisut; Lupaa et sä lähet VIIVIn kanssa ja Kauniita KIKIn kanssa – kappaleet antavat hyvää esimakua tulevasta. Tapahtuman järjestää Alajärven kaupunki ja konsertti on toteutettu osallistavasta budjetista.
Ilta saapuu konsertoimaan Alajärven Monitoimihalliin maksuttomaan konserttiin pe 22.11. klo 19.00
ILTA@ Alajärven Monitoimihalli Ilta saapuu esiintymään Alajärven Monitoimihalliin maksuttomaan konserttiin. Pe 22.11. Showtime klo 19.00, ovet auki 18.00 Alajärven Monitoimihalli, Urheilutie 2 Vapaa pääsy, numeroimattomat istumapaikat, ikärajaton ja päihteetön Saksalais-suomalaisen Iltan Kelle mä soitan -jättihitti nosti Suomen taitavimpiin tulkitsijoihin lukeutuvan Iltan kertaheitolla maan eturivin artistien joukkoon. Vahvasta ja taipuvaisesta äänestään tunnettu Ilta sijoittui biisillä vuoden 2021 UMK:ssa kolmanneksi ja nyt Spotifyn ja radiosoittolistojen kärjessä komeillut kappale on kerännyt jo yli yhdeksän miljoonaa kuuntelukertaa yksinomaan Spotifyssä. Valovoimaisen Iltan vahvuus on kyky heittäytyä tunnelmasta toiseen. Artistina Ilta haluaa antaa kuulijoilleen sen, mitä musiikki on hänelle antanut: väylän tuntea tunteita laidasta laitaan ja käsitellä elämän iloja ja suruja. Jo Näitä hetkiä varten -esikoisalbumillaan Iskelmä Gaalan Vuoden tulokas -sarjan voiton napannut ja Emma-ehdokkuuden saaneen Iltan kakkosalbumi Mä oon vaan ihminen julkaistiin 1.9. 2023. Samoihin aikoihin Ilta aloitti Ylen suositun Elämäni biisi -ohjelman uutena solistina. Ilta on vieraillut mm. Cheekin ja Pikku G:n biiseillä Ilta nähdään syyskuussa 2024 alkavalla Vain Elämää kaudella. Tapahtuman järjestää Alajärven kaupunki ja konsertti on toteutettu osallistavasta budjetista.
Kässähuoneen laitteiden käytön opastus Nurmon kirjastossa
Kässähuoneen laitteiden käytön opastus lauantaina 9.11.2024 klo 12–15 Tervetuloa tutustumaan kässähuoneen laitteisiin. Tapahtuma toimii non-stop-periaatteella, joten voit tulla paikalle, kun sinulle sopii. Laitteiden käyttöä opastamassa Katri Sarpo.
Jouppilanvuoren asfaltoidun rullaradan avajaisia vietämme tiistaina 22.10.2024 17.30-19.30 ampumahiihtostadionilla. Avauspuhe klo 18. Ohjelmassa kahvi- ja mehutarjoilu sekä rataan tutustumista ja rullasuksitestit. Suksitestiin oma kypärä (pakollinen), monot ja sauvat. Tervetuloa! Lue lisää rullaradasta nettisivuiltamme https://www.seinajoki.fi/rullarata/
Seinäjoen Ukuleleorkesteri (SUO) soittaa hyvän mielen musiikkia eri vuosikymmeniltä
Kauhajoen kaupunki / Monikulttuurisuustoimikunta
Seinäjoen Ukuleleorkesterin konsertti isänpäivänä
Seinäjoen ukuleleorkesteri esiintyy isänpäivänä 10.11.2024 klo 15 - 16 Kauhajoen yhteiskoulun auditoriossa. Musiikki sopii kaiken ikäisille. Tilaisuuden järjestää Kauhajoen kaupungin monikulttuurisuustoimikunta Vapaa pääsy. Tervetuloa! Seinäjoen ukuleleorkesteri on perustettu syksyllä 2016. Orkesteriin kuuluu n. 30 soittajaa. Ohjelmisto koostuu eri aikakausien hittikappaleista. Kannattaa käydä kurkistamassa videoita, jotka löytyvät facebookista ja YouTubesta. https://www.facebook.com/seinajoenukuleleorkesteri/
Avoin keskutelutilaisuus kulttuurihyvinvoinnin merkityksestä sekä kulttuuripalveluiden kehittämisestä Lappajärvellä
Kuntalaisille suunnattuun kulttuurihyvinvointisuunnitelma -työpaja
Hyvä kuntalainen! Olette lämpimästi tervetullut osallistumaan kuntalaisille suunnattuun Kulttuurihyvinvointisuunnitelma -työpajaan, joka järjestetään Aquarius Resortissa (Nykäläntie 137 B) tiistaina 24.10. klo 18.00-19.30. Työpaja on suunnattu kaikille kuntalaisille, jotka ovat kiinnostuneita Lappajärven kulttuurityön kehittämisestä. Tilaisuuteen kutsutaan lisäksi kunnan sidosryhmistä muun muassa kyläyhdistyksissä, nuorisoseuroissa, eläkeyhdistyksessä toimivia henkilöitä. Lappajärven kunta on muodostamassa kulttuurihyvinvointisuunnitelmaa osana laajempaa vapaa-aikatoimen strategiatyötä ja haluamme osallistaa Lappajärven kuntalaisia sekä sidosryhmiä jo strategiatyön suunnitelmavaiheessa. Kulttuurihyvinvointisuunnitelman on tarkoitus ohjata kunnan kulttuuripalvelujen toimintaa sekä antaa uusia näkökulmia kulttuuria tuottavien sidosryhmien ja kunnan väliseen yhteistoimintaan asukkaiden kulttuurihyvinvoinnin ja asukasviihtyvyyden näkökulmista. Työpajan sisältö: Kulttuurihyvinvointisuunnitelma: Miten taide ja kulttuuri voivat edistää yhteisön hyvinvointia ja miksi se on tärkeää huomioida osana kuntapalveluita ja strategiaa? Katsaus Lappajärven kulttuurihyvinvointisuunnitelman kokonaisuuteen! Kunnalliset kulttuuripalvelut: Katsaus kuntien tarjoamiin kulttuuripalveluihin ja niiden rooli kulttuurihyvinvoinnin edistäjänä – nykytila, vahvuudet, heikkoudet ja mahdollisuudet TEAviisari tietokannan näkökulmasta. Miten yhteiskuntatason ohjausjärjestelmä vaikuttaa paikallisen tason kehittämistyöhön ja strategiseen suunnitteluun? Kulttuuri hyvinvointikysely: Kuntalaisten näkökulmia kulttuuripalveluiden nykytilaan, koettuun merkittävyyteen sekä ajatuksia tulevaan kehittämiseen? Katsaus kulttuurihyvinvointikyselyn tuloksiin työpajakeskustelun tueksi. Kulttuuripalveluiden kehittäminen Lappajärvellä: Itse työpajan kehittämistoiminta keskittyy teemoitettuihin pienryhmäkeskusteluihin kulttuurin edistämisestä Lappajärvellä. Haluamme kuulla kuntalaisten ajatuksia kulttuuripalveluiden kehittämiseen. Työpajassa pääset jakamaan näkemyksiäsi ja kokemuksiasi sekä osallistumaan rakentavaan keskusteluun. Toivomme, että tämä tilaisuus inspiroi uusia ideoita ja mahdollisuuksia alueellisen kulttuuritoiminnan kehittämiseen. Ilmoittaudu tilaisuuteen Anssi Kuuselalle (tiedot alla) viimeistään t1 22.10. Tilaisuudessa kahvitarjoilu! Tervetuloa mukaan rakentamaan kulttuuripalveluiden tulevaisuutta! Ystävällisin terveisin, Anssi Kuusela Lappajärven kunta vapaa-aikasihteeri anssi.kuusela@lappajarvi.fi 044 36 99 440
Digi-illat vaihtuvin teemoin kirjaston oppimispesässä.
Tiedätkö, miten voit lainata, lukea tai kuunnella kirjoja ja aikakauslehtiä älylaitteellasi valtakunnallisessa E-kirjastossa? Entä onko esim. lainojen uusiminen tai varausten teko Eepos-kirjastojen verkkokirjaston kautta sinulle tuttua? Ensimmäisessä marraskuun digi-illassa 6.11. esittelemme keväällä avattua E-kirjastoa sekä Eepos-verkkokirjastoa. Toisessa digi-illassa 27.11. tutustumme maksuttomiin suoratoistopalveluihin, kuten kirjastomme käytössä olevaan Cineast-elokuvapalveluun ja Yle Areenaan. Kummallakin kerralla mahdollisuus digineuvontaan. Kannattaa ottaa oma älylaite (älypuhelin tai tabletti) mukaan. Tule mukaan oppimaan ja viihtymään! Kahvitarjoilu! Milloin? 6.11. klo 17.00-18.30 27.11. klo 17.00-18.30 Missä? Oppimispesä Kauhajoen kaupunginkirjasto